ສະພາແຫ່ງຊາດຮັບຮອງເອົາການ ແຕ່ງຕັ້ງສະມາຊິກລັດຖະບານ.
ໃນວັນທີ 8 ກໍລະກົດ 2015 ນີ້ກອງປະຊຸມສະໄຫມ ສາມັນຄັ້ງທີ 9ຂອງສະພາແຫ່ງຊາດຊຸດທີ 7 ໂດຍພາຍໃຕ້ການເປັນປະທານຂອງທ່ານນາງປານີ ຢາທໍ່ຕູ້ ກຳມະການກົມການເມືອງສູນການພັກ ປະທານສະພາແຫ່ງຊາດ.
ໃນວາລະດຳເນີນກອງປະຊຸມໄດ້ຮັບຮອງເອົາການ ປະກາດແຕ່ງຕັ້ງ ພົນຈັດຕະວາ ສົມແກ້ວ ສີລາວົງ ກຳມະການສູນກາງພັກ ຮັກສາການລັດຖະມົນ ຕີວ່າການກະຊວງປ້ອງກັນຄວາມສະຫງົບຂຶ້ນເປັນ ລັດຖະມົນຕີວ່າການກະຊວງປ້ອງກັນຄວາມສະຫົງບ, ດ້ວຍຄະແນນສຽງຮັບຮອງເອົາ 84 ສຽງ ຈາກທັງໝົດ 93 ສຽງ.
ພ້ອມນັ້ນຍັງໄດ້ປະກາດແຕ່ງຕັ້ງລັດຖະມົນຕີວ່າການກະຊວງພາຍໃນ, ລັດຖະມົນຕີວ່າການກະຊວງແຮງງານ ແລະ ສະຫວັດການສັງຄົມ, ລັດຖະມົນຕີວ່າການກະຊວງຊັບພະຍາກອນທຳມະຊາດແລະສິ່ງແວດລ້ອມ, ລັດຖະມົນຕີວ່າການກະຊວງກະສິກຳ ແລະ ປ່າໄມ້, ລັດຖະມົນຕີວ່າການກະຊວງພະລັງງານ ແລະ ບໍ່ແຮ່ ແລະ ປະກາດໂນບາຍພັກຜ່ອນບຳນານຂອງການນຳພັກ-ລັດຈຳນວນໜຶ່ງ.